**אסף קִדרון** (נולד ב-12 בפברואר 1976) הוא אמן אבן ישראלי שיצירותיו משמשות באתרי הנצחה ודת ברחבי הארץ.

ביוגרפיה
--------

אסף קדרון נולד ליוסף ורחל קדרון בצפת. הוא למד בבית ספר האר"י בצפת ובישיבה תיכונית קריית נוער בירושלים. למד בישיבת תפארת צבי וישיבת קדומים. את שירותו הצבאי עשה בנצח יהודה. נשוי לנורית לבית פוקס.

מיצירותיו
---------

דגם מזבח העולה במוזאון מכון המקדש
ארון הקודש בישיבת איתמר
אנדרטה לזכר שלושת הנערים
בשנת 2007 הקים קדרון במרכז חוות גבעות עולם, גלעד זיכרון ליהושע בן נון, שבמרכזו רצפת פסיפס ועליה הכיתוב: "יהושע בן נון חזק ואמץ". היצירה בנויה משבעה מעגלים וסביבה נטועים שישים עצי זית המסמלים מאפיינים שונים בסיפור כיבוש יריחו על ידי יהושע.

בחוות גבעות עולם יצר קדרון גם את ארון הקודש ועמוד התפילה בבית הכנסת.

דגם של מזבח העולה שבנה קדרון ב-2009 מוצג בתצוגה הקבועה של מוזאון מכון המקדש בירושלים. האבנים נלקטו מאזור המזבח בהר עיבל שם בנה יהושע בן נון מזבח בעת כניסתו לארץ.

בשנת 2010 בנה את המצבה של הרב מרדכי אליהו. המצבה בנויה מאבנים שהובאו מארבע ערי הקודש.

בשנת 2011 התרחש רצח בני משפחת פוגל באיתמר. שנה לאחר הרצח נחנך לזכרם "משכן אהוד", בית הקבע של הישיבה הגבוהה באיתמר. את ארון הקודש והבימה בישיבה בנה אסף קדרון. ארון הקודש עשוי מאבני המקום והאדמה שבין האבנים נלקחה מגינת משפחת פוגל.

בשנת 2014 התרחש רצח שלושת הנערים בגוש עציון. כשנה לאחר מכן הקים קדרון אנדרטה לזכרם בעינות ענר שבגוש טלמונים, מקום מגוריו של גלעד שער.

בשנת 2016 הוצבו במערת המכפלה שתי מזוזות פרי עבודתו בפתחי אולמות אברהם ויעקב.

בשנת 2017 העניקה מועצת יש"ע מזוזה פרי יצירתו ליו"ר הכנסת יולי אדלשטיין, אשר קבע אותה בפתח לשכת יו"ר הכנסת במשכן הכנסת. קדרון סיפר כי "מדובר באבן מנחלת שבט בנימין, אבן שצורתה כצורת ארץ ישראל". 

בשנת 2018 הוענקה חנוכיה פרי יצירתו לסגן נשיא ארצות הברית מייק פנס, במעמד סיום ביקורו בארץ הקודש למרגלות הכותל המערבי. החנוכייה עשויה מאבן אשר נלקטה מעמק מעלה לבונה, מקום זירת קרב הגבורה הראשון של יהודה המכבי וקומץ לוחמיו בלגיונות האימפריה היוונית.

בעקבות הכרזת ארצות הברית על העברת השגרירות לירושלים, והכרתה של ארצות הברית בירושלים כבירתה של מדינת ישראל, התבקש קדרון להכין יצירה בעלת משמעות שתביע את הכרת תודתה של מדינת ישראל לממשל האמריקאי. בתאריך 5 במרץ 2018 העניק ראש ממשלת ישראל בנימין נתניהו את היצירה לנשיא ארצות הברית דונלד טראמפ.

* בימת בית המדרש של ישיבת איתמרבימת בית המדרש של ישיבת איתמר
* קטע מגלעד יהושע בן נוןקטע מגלעד יהושע בן נון
* מזוזת הכניסה הראשית במערת המכפלהמזוזת הכניסה הראשית במערת המכפלה
* עמוד תפילה מאבן וזכוכיתעמוד תפילה מאבן וזכוכית
* חנוכייה עשויה מאבן וברזלחנוכייה עשויה מאבן וברזל
* חנוכיית החירותחנוכיית החירות

קישורים חיצוניים
----------------

ויקישיתוף מדיה וקבצים בנושא **אסף קדרון** בוויקישיתוף
* אסף קדרון, ברשת החברתית פייסבוק

* מנחם כהן, אבנים עם נשמה, פורסם בעלון שיחת השבוע, 8 באפריל 2016
* הדר סקלסקי, וייקח מאבני המקום, פורסם במקור בעולם קטן, ו' כסלו תשע"ה
* וידאו: מתנת ההתיישבות לראש ממשלת ישראל בנימין נתניהו, י"ב בסיון תשע"ז
* חדשות 0404, השגריר פרידמן התרגש: קיבל מדגן פמוטים מאבני איתמר בשומרון 4 ביולי 2017
* טקס הענקת החנוכייה לסגן נשיא ארצות הברית מייק פנס, 23 בינואר 2018
* מתנת ראש ממשלת ישראל לנשיא ארצות הברית 5 במרץ 2018

הערות שוליים
------------

1. ↑  חוות "גבעות עולם" - הצד היפה של הגבעות באתר מורשת הגליל
2. ↑  חוות גבעות עולם, באתר משקפת
3. ↑  אורנית עצר, הושלמה בניית דגם המזבח במכון המקדש, באתר ערוץ 7, 25 בדצמבר 2009
4. ↑  חזקי ברוך, מצבת הרב אליהו - מאבני ארץ הקודש, באתר ערוץ 7, 6 ביולי 2010
5. ↑  בני טוקר, ארון הקודש: אבני השומרון ואדמת בית משפ' פוגל, באתר ערוץ 7, 22 בפברואר 2012
6. ↑  מזוזות חדשות במערת המכפלה, באתר "חב"ד און ליין", כ"א סיוון תשע"ו
7. ↑  עידו בן פורת, המזוזה של יו"ר הכנסת - מאבני בנימין, באתר ערוץ 7, ‏24.7.17
8. ↑  תיאור היצירה, בפייסבוק של האומן